Document ID: /roh_data/filtered/fineweb-2-filterrobots_roh.jsonl.gz/54070

En la segunda liga ha Lai-Valbella gudagnà ordaifer cunter Kreuzlingen-Konstanz cleramain cun 5:2. En l'emprim terz eri anc avert cun 1:1. La squadra grischuna è lura dentant ì en avantatg en il segund terz cun ulteriurs dus gols, uschia ch'ils da Kreuzlingen-Konstanz n'han gì naginas schanzas pli en l'ultim terz cun be in ulteriur gol ed anc ina giada dus gols da Lai-Valbella. En la tabella sa chatta Lai-Valbella sin plazza 6.
Derby engiadinais en favur dal Cdh Engiadina
Il Cdh Engiadina ha nizzegià l'avantatg da chasa cunter l'EHC San Murezzan e va per la curuna da hockey engiadinaisa cun 3:1. Igl è stà ina partida ch’è adina stada stretga, nua che Engiadina era dentant adina in pass ordavant. La squadra da chasa n’ha betg be gudagnà il derby, mabain er impurtants trais puncts en il cumbat per ina plazza da playoff.
Tabella hockey 2. liga
Link tar Federaziun da hockey